stanford-oval/wikipedia huggingface dataset:
The Nexus
Historia > Feudi John Cenan kanssa

19. heinäkuuta RAW'ssa, Nexus jatkoi heidän hyökkäyksiä RAW:n rostereihin hyökkäämällä ensin Edgen ja sitten Barrettin entisen mentorin Chris Jerichon kimppuun. Myöhemmin illalla Barrett voitti 1 vs. 1 matsissa Mark Henryn iskemällä hänelle The Wastelandin. Matsin jälkeen Nexus kysyi Cenaa liittymään Nexusiin, mutta hylkäsi tämän ja ilmoitti, että SummerSlam:ssa Nexus tulee kohtaamaan Cenan tiimin. Cenan tiimiin kuuluivat: Edge, Jericho, The Great Khali, John Morrison, R-Truth ja Bret Hart. Seuraavan viikon RAW:ssa Nexus kohtasi Team RAW:n (Mark Henry, Yoshi Tatsu, Hart Dynasty, Evan Bourne, Goldust ja Jerry Lawler) 7 vastaan 7 Elimination Tag matsissa. Nexus voitti helposti eliminoimalla Bournen viimeisenä. Kukaan Nexuksen jäsenistä ei eliminoitunut. 2. elokuuta RAW'ssa, Edge vaati matsin Barrettia vastaan, minkä General Manager vahvisti. Matsia ei kuitenkaan päätökseen saatu, koska Barrett kutsui Nexusin. Seuraavan viikon RAW'ssa, Nexus pieksi Hart Dynastyn ja Mark Henryn, jotka olivat mahdollisia Edgen ja Jericho paikkaajia (he lähtivät edellisellä viikolla). Nexus myös loukkaannutti Khalin, eikä hänestä ollut osallistujaksi enää SummerSlam:ssa. Myöhemmin samana iltana, Nexus toimi "Lumberjackeina" Cena ja Hart vs. Jericho ja Edge välisen ottelun, missä Edge ja Jericho liittyivät "Team WWE:hen" uudestaan. SummerSlam:ssa, Team WWE:n yllätys jäsen oli Nexusin entinen jäsen Daniel Bryan. 7 vs. 7 Eliminaation Tag Team matsin voitti Team WWE Cenan jäädessä viimeiseksi. Seuraavan illan RAW'ssa, jokainen Nexusin jäsen otteli Team WWE jäseniä vastaan. Matsien stipulaatioina oli, jos joku Nexusin jäsenistä häviää, hänet potkitaan ulos Nexusista. Illan päätapahtuma matsissa, Darren Young epäonnistui voittamaan John Cenan. Matsin jälkeen Nexus hyökkäsi Youngin kimppuun ja potkivat ulos hänet ryhmästä. RAW'n house show’ssa Havaijilla, Sheffield mursi nilkkansa. Seuraavan viikon RAW'ssa, Barrett käytti NXT:n voiton myötä ansaitseman mestaruusottelun Sheamusia vastaan WWE -mestaruudesta Night of Championsiin, mutta "anonyymi" GM ilmoitti, että matsi tulisi olla Six-Pack Challenge, mihin osallistuisi Barrettin ja Shemusin lisäksi, Orton, Cena, Edge ja Jericho. Matsi muuttui myöhemmin eliminaatio tyyliseksi. RAW'n 900. jaksossa Nexus voitti Cenan, Ortonin, Sheamusin, Edgen, ja Jerichon 5 vs. 5 eliminaation matsissa, Waden eliminoimalla viimeisenä Ortonin. Aiemmin samana iltana Nexus oli auttanut Kanea hakkaamaan The Undertakerin. Seuraavassa RAW'ssa, Barrett hävisi Ortonille, Nexusin entisen jäsenen, Youngin häirittyä Barrettia. Night of Championsissa, Barrett selviytyi kolmanneksi viimeiseksi, kun hänet eliminoi Randy Orton iskettyään RKO.
Historia > Feudi Cenaa vastaan jatkuu

Seuraavan illan RAW'ssa, Barrett sai uusintaottelun WWE -mestaruudesta Ortonia vastaan, koska Cena oli tehnyt päätöksen jo valmiiksi Survivor Seriesissä. Ennen heidän matsin alkua Nexus hyökkäsi Ortonin kimppuun ja loukkaannutti häneltä polven. Orton säilytti mestaruuden, kun Cena sekaantui matsiin. 29. marraskuuta RAW'n King of the Ring jaksoon Cena oli ostanut lipun ja istui katsomossa Slaterin ja Gabrielin otellen Mark Henryä ja Yoshi Tatsua vastaan. Matsin päätyttyä Nexusin häviöön Cena iski Slaterille Attitude Adjustmentin selostuspöydälle. Aiemmin samana iltana R-Truth haastoi kenet vain Nexusin jäsenen otteluun. Michael McGillicuttyn lähdettyä pukuhuoneilta kehää kohti Cena hyökkäsi hänen kimppuun. Cena pieksi myös Harrisin, Otungan ja Gabrielin parkkipaikoilla muiden RAW'n painijoiden kanssa. 6. joulukuuta RAW'ssa Cena hakkasi Harrisin hotellilla, missä hänen piti alun perin piestä Otunga, joka pääsi karkuun. Myöhemmin illalla Gabriel ja Slater hävisivät WWE Tag Team -mestaruudet Santino Marellalle ja Vladimir Kozloville, kun Cena sekaantui otteluun. Show’n lopussa Barrett kutsui Cenan kehään ja kertoi, ettei aio ikinä palkata häntä uudestaan. Cenan kerrottua, että hän jättäisi Nexuksen jäsenet rauhaan, lukuun ottamatta Barrettia, Otunga, Gabriel, Slater ja Harris jättivät Barrettin yksin kehään. Barrettin jäätyä oman onnensa nojaan Cena hyökkäsi hänen kimppuun ja yritti iskeä Attitude Adjustmentia selostuspöydälle, mutta Barrett pääsi karkuun. Backstagella Otunga kertoi Barrettille, että hänet potkitaan Nexuksesta, jos hän ei palkkaa Cenaa uudelleen WWE:hen. 13. joulukuuta RAW'n Slammy -palkintojen jakotilaisuudessa Nexuksen debyytti palkittiin vuoden šokki Slammy -palkinnolla. Myöhemmin illalla, Barrett päätti palkata Cenan uudestaan kahdella ehdolla, mitkä olivat: Barrettin ja Cenan välinen matsi TLC: Tables, Ladders & Chairs -tapahtumassa tuolit ottelussa ja Cenan ja Otungan välinen ottelu myöhemmin samana iltana. Cenan suostuttua, Nexus hyökkäsi Cenan kimppuun, kuten debyytissään. Päätapahtumassa, ennen Cenan ja Otunga matsin alkua, kaikki Nexuksen jäsenet jättivät Otungan oman onnensa nojaan, kuten he olivat edellisellä viikolla tehneet Barrettille. Cenan voitettua ottelun hän pieksi Otungan tuolilla. TLC -tapahtumassa John Cena voitti Barrettin iskettyään Attitude Adjustmenttin kuuden tuolin päälle. Tapahtumassa Cena oli myös ottanut kaikki muutkin Nexuksen jäsenet pois pelistä backstagella. Seuraavassa RAW'ssa Nexusta ei nähty ensimmäistä kertaa.
Jäsenet

| Jäsen | Päivämäärä | Erityistä |
| --- | --- | --- |
| Wade Barrett | 7. kesäkuuta 2010 – 3. tammikuuta 2011 | Nexusin alkuperäinen johtaja, mutta CM Punk heitti hänet ulos. Myöhemmin perusti SmackDownissa The Corren |
| David Otunga | 7. kesäkuuta 2010 – 1. elokuuta 2011 | Ainut jäsen joka oli Nexusissa koko sen olemassaolon ajan |
| Heath Slater | 7. kesäkuuta 2010 – 10. tammikuuta 2011 | Jätti ryhmän ja liittyi Correen SmackDownissa |
| Justin Gabriel | 7. kesäkuuta 2010 – 10. tammikuuta 2011 | Jätti ryhmän ja liittyi Correen SmackDownissa |
| Skip Sheffield | 7. kesäkuuta 2010 – 18. elokuuta 2010 | Mursi nilkkansa ja oli ulkona Nexusista koko sen loppu olemassaolon ajan |
| Daniel Bryan | 7. kesäkuuta 2010 – 14. kesäkuuta 2010 | Vapautettiin sopimuksestaan WWE:n ohjelmistoon sopimattoman liian väkivaltaisuuden vuoksi. Juonitarinan mukaan hän lähti Nexusista kaduttuaan tekoaan |
| Darren Young | 7. kesäkuuta 2010 – 16. elokuuta 2010 | Erotettiin Nexusista hävittyään matsin John Cenaa vastaan |
| Michael Tarver | 7. kesäkuura 2010 – 4. lokakuuta 2010 | Jätti ryhmän nivus-loukkaantumisen vuoksi ja myöhemmin hänet myös vapautettiin sopimuksestaan |
| John Cena | 3. lokakuuta 2010 – 21. marraskuuta 2010 | Liittyi stipulaation vuoksi hävittyään Wade Barrettille Hell in a Cell tapahtumassa. Sai potkut Nexusista autettuaan Randy Ortonia voittamaan Barrettin Survivor Seriesissä. |
| Husky Harris | 25. lokakuuta 2010 – 31. tammikuuta 2011 | Lähetettiin takaisin FCW:hen uuden gimmickin kanssa Randy Ortonin tehtyä tälle punt kickin |
| Michael McGillicutty | 25. lokakuuta 2010 – 1. elokuuta 2011 | Yksi kahdesta viimeisestä Nexusin jäsenestä |
| CM Punk | 27. joulukuuta 2010 – 17. heinäkuuta 2011 | Heitettyään Wade Barrettin ulos Nexusista, hänestä tuli uusi johtaja ja hän myös nimesi ryhmän uudelleen, mutta hiljalleen jätti ryhmän hänen WWE sopimuksensa rauettua |
| Mason Ryan | 17. tammikuuta 2011 – 27. kesäkuuta 2011 | Jätti ryhmän loukkaantumisen vuoksi |
Painissa

Sisääntulo musiikit
"We Are One" 12 Stonesilta
"This Fire Burns" Killswitch Engagelta
"Death Blow" VideoHelper Musicilta
Mestaruudet ja saavutukset

Pro Wrestling Illustrated
PWI Vuoden Vihatuin Painija – Nexus
PWI Vuoden Feudi – Nexus vs. WWE
PWI Vuoden Aloittelija – David Otunga
World Wrestling Entertainment
Kauden 1 NXT voittaja – Wade Barrett
WWE Tag Team Championship (2 kertaa) – John Cena ja David Otunga (yhdesti), Heath Slater ja Justin Gabriel (yhdesti)
Slammy -palkinto Shocker of the Yearile – Nexusin debyytti
Wrestling Observer Newsletter -palkinnot
Paras Gimmick (2010) – Nexus
Vuoden Feud (2010)
Aiheesta muualla

Kuvia tai muita tiedostoja aiheesta The Nexus Wikimedia Commonsissa
Nexus Steamboatin kimpussa
Nexus RAW'ssa syyskuussa 2010
John Cena Nexuksessa lukemassa julkista puhetta Wade Barrettin määräyksestä.
Karhunvatukka

| Karhunvatukka |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Suku::  Vatukat Rubus
Laji::  fruticosus
Kaksiosainen nimi
 Rubus fruticosus  L. 
Katso myös
   Karhunvatukka Commonsissa 
Infobox OKNimi-testi OK: 
Karhunvatukka (Rubus fruticosus) on vatukoihin kuuluva kasvi. Se tuottaa mustia marjantapaisia hedelmystöjä, jotka koostuvat monesta pienestä yhteen kasvaneesta luumarjasta.
Karhunvatukoita on monia eri lajikkeita ja lukuisia eri lajeja, jotka muistuttavat toisiaan. Suomessa useimmat lajikkeet menestyvät vain eteläisessä osassa maata, ja niitä kasvatetaan usein kasvihuoneissa. Siperialainen karhunvatukka löydettiin Venäjältä 1980-luvulla, ja se on otettu lisäykseen, ja sitä on saatavilla. Se menestyy jopa V-vyöhykkeellä taimistojen mukaan. Karhunvatukka on erittäin piikkinen, ja kasvaa korkeammaksi kuin tavallinen vadelma (Rubus idaeus).
Karhunvatukkaa voidaan kasvattaa sekä aurinkoisella että osittain varjoisella paikalla, mutta paikan tulee olla lämmin ja suojassa kovilta tuulilta. Kasvualustan tulee olla multava, kosteutta pidättävä ja hapan. Karhunvatukan kukat pölyttyvät omalla siitepölyllään, joten sitä voidaan istuttaa vaikkapa vain yksi taimi. Se muistuttaa köynnöstä, ja se tuetaankin usein esimerkiksi säleikön avulla. Karhunvatukkaa tuetaan sitomalla se paaluihin ja lankoihin siten, että kasvavat uusiutumisversot tulevat erilleen marjovista varsista. Tämä menettely estää tautien leviämistä ja helpottaa hoitoa. Sadonkorjuun päätyttyä kaikki marjoja kantaneet varret leikataan maata myöten.
Karhunvatukan suuret ja makeat marjat sopivat useisiin käyttötarkoituksiin. Karhunvatukan lehdistä tehdään yrttiteetä. Karhunvatukoista saadaan myös mehua.
Varsinkin Yhdysvalloissa on kehitetty erilaisia vatukkalajien risteymiä; esimerkiksi ulkomailla paljon viljelty boysenmarja on samaa alkuperää. Vatukoita on tutkittu Suomessakin esimerkiksi 1980-luvulla, kun professori Peter Tigerstedt on koonnut viljelyaineistoa ja tutkinut risteytysmahdollisuuksia.
Karhunvatukan sukulaislaji on poimuvatukka (Rubus plicatus).
Aiheesta muualla

Puutarha.net: Karhunvatukka (Rubus fruticosus)
ITIS: Rubus fruticosus (englanniksi)
United States Department of Agriculture (USDA): Rubus fruticosus (englanniksi)
Dr. Duke's Phytochemical and Ethnobotanical Databases: Rubus fruticosus (Arkistoitu – Internet Archive) (englanniksi)
Centre for Agriculture and Biosciences International (CABI): Rubus fruticosus (blackberry) (englanniksi)
Tom ja Jerry: Taikasormus

| Tom ja Jerry: Taikasormus> Tom and Jerry: The Magic Ring |
| --- | --- |

Ohjaaja:  James Tim Walker
Käsikirjoittaja:   Tim Cahill  Julie McNally 
Tuottaja:   Tom Minton  William Hanna  Joseph Barbera  Jean MacCurdy  Kathryn Page 
Säveltäjä:  J. Eric Schmidt
Leikkaaja:  Bradford H. Keatts
Pääosat:   Jeff Glen Bennett  Frank Welker  Charlie Schlatter 
Valmistustiedot
Valmistusmaa:  Yhdysvallat
Tuotantoyhtiö:   Turner Entertainment  Warner Bros. Pictures 
Levittäjä:  Warner Bros. Home Entertainment Netflix
Ensi-ilta:   Yhdysvallat 12. maaliskuuta 2001  Suomi 14. heinäkuuta 2007 
Kesto:  62 min
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Tom ja Jerry: Taikasormus (engl. Tom and Jerry: The Magic Ring) on vuonna 2001 julkaistu yhdysvaltalainen animaatioelokuva. Elokuvan ohjasi James Tim Walker ja käsikirjoittivat Tim Cahill, sekä Julie McNally. Elokuva oli samalla ensimmäinen suoraan videolle julkaistu Tom & Jerry -sarjasta sitten William Hannan ja Joseph Barberan lyhytelokuvien. Se jäi myös kaksikon viimeiseksi yhteistyöksi, sillä Hanna kuoli 22. maaliskuuta 2001.
Juoni

Nuori velho jättää Tomin vartioimaan taikasormusta, joka joutuu vahingossa Jerryn käsiin. Hän vahingossa jumittaa sormuksen päähänsä ja lähtee juoksentelemaan pitkin kaupunkia, perässään kauhistunut Tom-kissa. Matkalla Jerryn tutut ystävät, kuten Nibbles ja Jerryn serkku yrittävät vuorotellen saada sormusta pois hänen päästään.
Äänirooleissa

| 0 | 1 | 2 |
| --- | --- | --- |
|  Jeff Glen Bennett  | … |  Tom, Lurppa   |
|  Frank Welker  | … |  Jerry, Tyke   |
|  Charlie Schlatter  | … |  Chip   |
|  Jim Cummings  | … |  Butch   |
|  Maile Flanagan  | … |  poika   |
|  Jess Harnell  | … |  poliisi   |
|  Maurice LaMarche  | … |  Spike, kuja-kissa   |
|  Tress MacNeille  | … |  Margaret, äiti   |
|  Tara Strong  | … |  Nibbles   |
|  Billy West  | … |  Freddie   |
Kelpoisuus (oikeustiede)

Kelpoisuus (ruots. behörighet) on sopimusoikeudellinen valtuutukseen liittyvä käsite, joka määrittää sen, kuinka laaja oikeus sitoumusten tekemiseen edustajalla on. Kelpoisuus määrittää toisin sanoen edustusvallan ulkorajan. Kelpoisuus voi määräytyä valtakirjan tai muun valtuutuksen sisällöstä tai ulkoisesti havaittavista tunnusmerkeistä, kuten edustajan asemasta. Kelpoisuus on laajempi käsite kuin toimivalta. Kelpoisuuden rajoituksilla tarkoitetaan edustusvallan rajojen määrittämistä niin, että sopimuskumppanit tulevat tietoisiksi näistä rajoituksista. Oikeustoimi ei sido päämiestä, jos edustaja on sen tehdessään ylittänyt kelpoisuutensa.
Aiheesta muualla

Oikeustoimilain 10–11 § Finlex. Helsinki:  Edita. Viitattu 20.7.2011.
Kerkuane

| Kerkuane |
| --- | --- |

Maailmanperintökohde
Sijainti:  Tunisia  36°56′47.004″N, 11°5′57.012″E
Tyyppi:  Kulttuuriperintö
Kriteerit:  (iii)
Tunnusnumero:  332
Valintahistoria
Valintavuosi:  1985
Laajennusvuosi:  1986
 
Kerkuane (myös Kerkuan, Kerkouan, Kerkouane, arabiaksi‎ كركوان ) on foinikialaisten rakentama kaupunki Tunisian koillisosassa. Se hylättiin luultavasti ensimmäisen puunilaissodan aikana (noin 250 eaa.) eivätkä roomalaiset rakentaneet sitä uudelleen.  Ennen hylkäämistä kaupungissa oli asuttu noin neljäsataa vuotta.
Kerkuane on yksi parhaiten säilyneistä rauniokaupungeista Karthagon alueella, sillä se on aina ollut vähän sivussa tärkeimmiltä kulkureiteiltä.  Sieltä on löydetty raunioita 200–400-luvuilta eaa.
Alue on UNESCOn maailmanperintökohde.
Wikimedia Commonsissa on kuvia tai muita tiedostoja aiheesta .
Karhunsara

| Karhunsara> Tieteellinen luokittelu |
| --- | --- |
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Sarakasvit Cyperaceae
Suku::  Sarat Carex
Laji::  ursina
Kaksiosainen nimi
 Carex ursina  Dewey 
Infobox OKNimi-testi OK: 
Karhunsara (Carex ursina) on monivuotinen, hyvin matalakasvuinen arktinen saralaji. Pohjoismaissa laji esiintyy vain Huippuvuorilla, missä se on melko yleinen.
Ulkonäkö

Karhunsara kasvaa vain kahdesta kuuteen senttimetriä korkeaksi. Kasvutapa on tiiviisti mätästävä. Juurakko on lyhyt. Varsi on pysty tai koheneva, sileä. Lehdet ovat 0,5–1 millimetriä leveät, kirkkaanvihreät, kouruiset, karheareunaiset, usein vartta pidemmät. Kukinto on 4–6 millimetriä pitkä pallomainen tähkä, joka on tyvestä hedekukkainen. Tähkäsuomut ovat punaruskeat, tylpät, pullakkoa lyhyemmät. Pullakot ovat kahden millimetrin mittaiset, kellanvihreät, munanmuotoiset, epäselvästi suoniset ja suuodattomat.
Tom Prahl

| Henkilötiedot |
| --- | --- | --- |
Koko nimi: Tom Prahl
Syntymäaika: 5. tammikuuta 1949 (ikä 75)
Syntymäpaikka: Smedstorp, Skånen lääni, Ruotsi
Seura
Seura: –
Tehtävä: Päävalmentaja
Seurat
| Vuodet | Seura | O (M) |
|   |  Onslunda IF  Tomelilla IF |   |
Valmennusura
1976 1982–1989 1990–1995 1996–2001 2002–2005 2006 2008–2011:  Trelleborgs FF  Kirsebergs IF  Trelleborgs FF  Halmstads BK  Malmö FF  Viking FK  Trelleborgs FF
 Seurajoukkueuran tilastot kattavat vain kansalliset sarjat.
Tom Prahl (s. 5. tammikuuta 1949) on ruotsalainen jalkapallovalmentaja.
Ura

1980-luvulla Ruotsin alasarjoissa pelannutta Kirseberg IF:ää valmentanut Prahl teki lopullisen läpimurtonsa valmennusrintamalla Trelleborgs FF:n peräsimessä 1990-luvun alkupuolella. Kaudeksi 1991 seuran peräsimeen tullut Prahl nosti Trelleborgin Allsvenskaniin debyyttikautensa päätteeksi. Prahlin johdolla seura oli 1992 liigassa kolmas. Hyvää menestystä täydensi UEFA Cup kaudella 1994–95. TFF kaatoi ensimmäisellä kierroksella Blackburn Roversin yhteismaalein 3–2 ja oli lähellä jymy-yllätystä myös toisella kierroksella italialaisseura S.S Laziota vastaan. Skånelaiset putosivat kuitenkin jatkosta hävittyään Roomassa 0–1.
Prahl siirtyi 1996 Halmstads BK:n peräsimeen. Seura oli voittanut edelliskaudella historiansa ensimmäisen Ruotsin cupin ja odotukset olivat korkealla. Prahlin johdolla joukkue voittikin kaksi Ruotsin mestaruutta sekä oli kerran hopealla ja pronssilla. Kaudeksi 2002 Prahl siirtyi Malmö FF:n käskyttäjäksi. Menestys jatkui myös MFF:ssä ja Prahl oli juhlimassa kauden 2004 päätteeksi seurahistorian viidettätoista Ruotsin mestaruutta kahden edelliskauden hopean jatkoksi. Kaudella 2006 Prahl kokeili taitojaan Norjassa. Tehtävässä Viking FK:ssahän kuitenkin epäonnistui, ja hänet erotettiin syyskuussa, kun seura oli jäänyt Tippeligaenissa viimeisten joukkoon.
Prahl oli sivussa valmennustehtävistä runsaan vuoden, kunnes hän joulukuussa 2007 monien TFF-kannattajien riemuksi palasi kolmivuotisella sopimuksella entisen seuransa päävalmentajaksi. Tavoitteena oli nostaa kaudella 2007 Allsvenskanin tyvipäässä pelannut seura kohti kärkeä. Prahlin johdolla Trelleborg alkoi nousta ja sijoittui parhaimmillaan kaudella 2010 viidenneksi. Kaudella 2011 tilanne kääntyi, ja lopulta Trelleborg putosi viiden kauden jälkeen sarjasta. Prahlille putoaminen oli valmennusuran ensimmäinen. Kauden jälkeen Prahl erosi tehtävästä.
Prahl liittyi 2016 Ruotsin jalkapallomaajoukkueen palvelukseen pelaajatarkkailijaksi. Maaliskuussa 2020 hän palasi auttamaan entistä seuraansa Trelleborgia asiantuntijatehtäviin.
Ansiot valmentajana

Ruotsin mestaruus (3): 1997, 2000, 2004
Hopeaa (3): 1999, 2002, 2003
Pronssia (2):1992, 1998
Kassita

| Kassita ⴽⴰⵙⵉⵜⴰ كاسيطا |
| --- | --- |
 Kassita keskustaa
 Kassita
 Koordinaatit: 34°53′24″N, 03°43′40.8″W 
Valtio:  Marokko
Hallintoalue:  Oriental
Väkiluku (2014):  2,675
Postinumero:  62522
Infobox OKVirheellinen NIMI-arvo: 
Kassita (berberiksi ⴽⴰⵙⵉⵜⴰ, arab. كاسيطا‎) on kaupunki Marokossa. Vuonna 2014 kaupungissa oli noin 2 675 asukasta.
Kassorola

| Kassorola |
| --- | --- |
 Kassorola
 Koordinaatit: 12°45′20″N, 4°58′27″W 
Valtio:  Mali
Alue:  Ségoun alue
Piiri:  Sanin piiri
Hallinto:  
 – Hallinnon tyyppi:  maalaiskunta
Väkiluku (2009):  16 300
Infobox OKVirheellinen NIMI-arvo: 
Kassorola on maalaiskunta Ségoun alueen Sanin piirissä Malissa. Sen keskuskylä Nianasso sijaitsee Banijoen eteläpuolisella tasangolla 65 kilometriä Sanista etelään. Kunnassa on 16 300 ja keskuskylässä 1 400 asukasta (vuonna 2009).
Kassorolan kunta rajoittuu pohjoisessa Sanin piirin Kanieguén ja Kavan, lännessä Moribalan ja Tourakolomban, etelässä Koutialan piirin Zanfiguén ja Yorosson piirin Kiffosso I:n ja idässä Koumbian kuntiin. Seutu on pinnanmuodostukseltaan tasankoa. Pysyviä vesistöjä ei ole. Kasvillisuus on pensas- ja metsäsavannia.
Kuntaan kuuluu 22 kylää. Asukkaat ovat miniankoja, fulbeja ja boboja.
Keskuskylän kautta kulkee Sanista Koutialaan johtava maantie RN13, josta haarautuu maantie RN14 Yorosson piirin Kouryyn. Paikallisia elinkeinoja ovat maanviljely, karjanhoito, keräily, käsityöammatit ja kaupankäynti. Tärkeimmät viljelykasvit ovat hirssi, durra, maissi, fonio ja pavut. Myytäväksi kasvatetaan puuvillaa ja maapähkinää. Kotieläimiä ovat naudat, lampaat, vuohet, siipikarja sekä vähäisemmässä määrin hevoset, aasit ja siat. Nuoriso hakeutuu ansiotöihin kaupunkeihin.
Kunnassa toimii kaksi julkista alakoulua, viisi kyläkoulua, yläkoulu, koraanikoulu, koulutus- ja kehittämiskeskus (CED) ja kahdeksan lukutaitokeskusta. Nianassossa on terveyskeskus. Vesihuollon tason on riittämätön.
Tilusjärjestely

Kuva maatalousalueesta Japanissa tilusjärjestelyä ennen (yllä) ja sen jälkeen (alla). Kukin väri esittää viljelijän omistamia peltolohkoja.
Tilusjärjestely on suunniteltu pirstoutuneiden maaomistusten ja lohkojen uudelleenjärjestely, jossa tiluksia vaihdetaan kiinteistöjen kesken tai siirretään kiinteistöstä toiseen. Tilusjärjestelyä voidaan käyttää pirstoutuneen tilusrakenteen kokoamiseen tai erilaisten maankäytön kehittämistavoitteiden edistämiseen.
Perinteisesti tilusjärjestelyjä on käytetty maatilojen kannattavuuden parantamiseen yhdistämällä pirstoutuneita peltolohkoja. Tarve tilusrakenteen parantamiseen on noussut ruokaturvallisuuden, ruoan hinnan ja maatilojen hyöty-kustannussuhteen parantamisesta. Kun havaittiin, ettei markkinatalous pysty ratkaisemaan maaomistusten pirstoutumista, moni maa on ottanut käyttöön tilusjärjestelylainsäädäntöä.
Historia

Tilusjärjestelyjä on tehty Euroopassa vuosisatoja. Tiettävästi ensimmäinen moderni tilusjärjestely tehtiin Ranskassa Rouvres-en-Plainessa vuonna 1707.
Suomen ensimmäinen merkittävä tilusjärjestely oli isojako. Isojaon lähtölaukauksena pidetään maanmittari Jakob Faggotin vuonna 1746 ilmestynyttä kirjaa Svenska lantbruks hinder och hjälp. Faggot liitti monia jo aikaisemmin käytössä olleita keinoja yhteen ja nimesi ne isojaoksi ja lisäsi siihen jyvityksen periaatteen, joka mahdollisti oikeudenmukaisen jaon erilaatuisilla mailla.
Isojakojen ollessa vielä suuressa osassa Suomea kesken tai kokonaan aloittamatta, alkoi yhä enemmän näkyä tyytymättömyyttä jaoissa saavutettuihin tuloksiin. Tilanteen korjaamiseksi säädettiin 1848 säädökset isojaonjärjestelystä ja 1916 uusjaosta.
Tilusjärjestelyn tyypit Suomessa

Tilusjärjestelyt voidaan nykyisin jakaa Suomessa tavoitteiden perusteella kolmeen päätyyppiin:
Peltotilusjärjestelyt, joiden tavoitteena on parantaa maatalouden kannattavuutta ja vähentää ilmastopäästöjä
Metsätilusjärjestelyt, joiden tavoitteena on parantaa metsätalouden kannattavuutta
Hanketilusjärjestelyt, joiden tavoitteena on toteuttaa yhteiskunnan infrastruktuuri- tai suojeluhanke niin, että maanomistajille tuleva haitta on mahdollisimman pieni.
Suomessa ei ole järjestelty rakennusmaata, vaikka vuonna 1997 voimaan tullut Kiinteistönmuodostamislaki sen mahdollistaakin. Rakennusmaan järjestelyn edellytyksenä on, että siitä on määräys asemakaavassa.
Karjalani, Karjalani

| Karjalani, Karjalani Viipurin Lauluveikot |
| --- | --- | --- |

Kokoelmalevyn tiedot
 Julkaistu: 2012
 Formaatti: CD
 Levy-yhtiö: Karjalan liitto ry
Viipurin Lauluveikkojen muut julkaisut
| Isänmaalle laulamme 2010 | Karjalani, Karjalani 2012 |   |
Karjalani, Karjalani (Fuga 9333) on Viipurin Lauluveikkojen kokoelma kuoron Karjala- ja Viipuri-aiheisesta musiikista, ja se vaalii karjalaista ja viipurilaista lauluperinnettä sekä herättää tunteita ja muistoja. Osa sävellyksistä on omistettu lauluveikoille ja suuri osa kuuluu kuoron vakio-ohjelmistoon. Levy on koostettu Viipurin Lauluveikkojen äänitteistä Fuga 9181, 9234 ja 9293. CD-masteroinnin teki Enno Mäemets Editroom Oy:stä 2012.
Kokoelma julkaistiin Viipurin Lauluveikkojen Helsingin Musiikkitalossa pidettyjen 115-vuotisjuhlakonserttien yhteydessä 20. huhtikuuta 2012. Koostelevy aiemmasta tuotannosta, joka on osin jo loppuunmyyty aiempien äänitteiden osalta.